ઉત્તર પ્રદેશના મુખ્યમંત્રી યોગી આદિત્યનાથ હાલ અયોધ્યાની મુલાકાતે છે. તેઓ ગુરૂવારે દિવાળીની સવારે અયોધ્યાના સિદ્ધપીઠ હનુમાનગઢી મંદિર પહોંચ્યા હતા અને પૂજા-પાઠ બાદ તેમણે રામ જન્મભૂમિના વિવાદિત પરિસરમાં રામ ભગવાનના દર્શન કર્યા હતા. સાથે તેમણે અયોધ્યાના વરિષ્ઠ સંતો સાથે પણ મુલાકાત કરી હતી. અયોધ્યમાં થયેલ આયોજન અંગે પ્રશ્ન થતાં યોગી આદિત્યનાથે કહ્યું હતું કે, આ આયોજન મેં નથી કર્યું. આ રીત સદીઓથી ચાલી આવે છે, આ એક પરંપરા છે, જે અનુસાર અહીંના લોકો અને સંતોએ મળીને સંપૂર્ણ આયોજન કર્યું છે.